Source: https://sergiupraporscic.wordpress.com/2010/04/07/demersul-ajcd-catre-procurorul-general/
Timestamp: 2018-06-20 07:24:00+00:00

Document:
Demersul AJCD către procurorul general | Sergiu Praporşcic
Prima pagină > Politica	> Demersul AJCD către procurorul general
Demersul AJCD către procurorul general
aprilie 7, 2010 sergiupraporscic	Lasă un comentariu Go to comments
Domnului Valeriu Zubco,
nr. 01 din 06 aprilie 2010
Luând în consideraţie gravitatea evenimentelor din 7 aprilie 2009 şi impactul social produs de acestea, precum şi faptul că până în momentul de faţă nu au fost identificaţi oficial organizatorii, provocatorii şi autorii acţiunilor ilegale,
Solicităm, în baza Legii cu privire la accesul la informaţii şi a Legii cu privire la petiţionare, oferirea următoarelor informaţii:
1. Ce măsuri procesuale au fost întreprinse în vederea identificării persoanelor responsabile în mod oficial de organizarea întrunirilor din ziua de 7 aprilie 2009 şi a punerii sub învinuire a acestora? Adică, ce măsuri au fost întreprinse în acest sens în privinţa semnatarilor declaraţiilor prealabile de desfăşurare a acţiunilor de protest depuse la Primăria municipiului Chişinău, precum şi în privinţa persoanelor care figurează drept responsabili în documentele respective ?
Amintim că în dimineaţa zilei de 7 aprilie 2009 au fost depuse două declaraţii prealabile, una aparţinînd Partidului Liberal Democrat din Moldova, condus de actualul prim-ministru al Republicii Moldova Vladimir Filat, cealaltă fiind semnată în numele Coaliţiei Civice “Alegeri 2009” de către Elena Zgardan.
Precizăm, de asemenea, că în declaraţia PLDM este indicat: „Vă asigurăm că întrunirea se va desfăşura în mod paşnic. Domnii Anghel Agachi, Victor Roşca sunt împuterniciţi de noi să conducă întrunirea, să asigure buna ei desfăşurare şi să răspundă pentru ea, astfel încât întrunirea să se desfăşoare într-un mod paşnic şi să nu degenereze în acte de violenţă.”
În declaraţia depusă de Coaliţia Civică “Alegeri 2009” se regăseşte acelaşi angajament de a asigura menţinerea legalităţii mitingului. “Domnii Artur Gurău, Elena Zgardan, Natalia Morari sunt împuterniciţi de noi să conducă întrunirea, să asigure buna ei desfăşurare şi să răspundă pentru ea, astfel încât întrunirea să se desfăşoare într-un mod paşnic şi să nu degenereze în acte de violenţă.
2. Ce acţiuni procesuale au fost întreprinse în raport cu provocatorii, instigatorii şi autorii crimelor comise pe parcursul zilei de 7 aprilie 2009, avându-se în vedere faptul că identificarea acestora nu prezintă o dificultate pentru organele de anchetă.
Menţionăm că există multiple înregistrări video şi imagini foto care arată foarte clar feţele celor care au aruncat cu pietre în poliţişti şi au pricinuit leziuni corporale şi suferinţe fizice reprezentanţilor organelor de forţă aflate în exercitarea atribuţiilor de serviciu, au instigat mulţimea la violenţă, au aruncat cu pietre în instituţiile statului, au scos bunuri, au distrus bunurile statului, au dat foc la clădirile Parlamentului şi Preşedinţiei.
Pentru a înlesni efortul Procuraturii Generale de a găsi articolele din Codul Penal, sub incidenţa cărora cad acţiunile întreprinse de instigatorii, autorii şi organizatorii acţiunilor violente din 7 aprilie 2009, vă prezentăm în anexă articolele respective.
– Articolul 151. Vătămarea intenţionată gravă a integrităţii corporale sau a sănătăţii, care prevede, după caz, pedepse cu închisoare de la 3 la 10 ani, de la 5 la 12 ani şi de la 8 la 15 ani;
– Articolul 152. Vătămarea intenţionată medie a integrităţii corporale sau a sănătăţii, care prevede, după caz, pedepse cu închisoare de până la 3 ani şi de la 3 la 6 ani;
– Articolul 187. Jaful, care prevede, după caz, pedepse cu închisoare de până la 3 ani, de la 3 la 6 ani, de la 5 la 10 ani, de la 7 la 12 ani şi de la 8 la 15 ani;
– Articolul 197. Distrugerea sau deteriorarea intenţionată a bunurilor, care prevede pedeapsă cu închisoare de până la 6 ani;
– Articolul 278. Actul terorist, care prevede pedepse cu închisoare de la 6 la 12 ani, de la 8 la 15 ani, de la 12 la 20 de ani şi de la 16 la 20 de ani;
– Articolul 285. Dezordini în masă, care prevede, după caz, pedepse cu închisoare de până la 2 ani, de la 4 la 8 ani, de la 3 la 7 ani;
– Articolul 287. Huliganismul, care prevede, după caz, pedepse cu închisoare de până la 3 ani, de până la 5 ani şi de la 3 la 7 ani;
– Articolul 288. Vandalismul, care prevede, după caz, pedeapsă cu închisoare de până la 1 an şi de până la 3 ani;
– Articolul 339. Uzurparea puterii de stat, care prevede, după caz, pedepse cu închisoare de la 10 la 15 ani şi de la 12 la 20 de ani;
– Articolul 341. Chemările la răsturnarea sau schimbarea prin violenţă a orînduirii constituţionale a Republicii Moldova, care prevede, după caz, pedepse cu închisoare de până la 3 ani, de la 1 la 4 ani şi de la 3 la 7 ani;
– Articolul 342. Atentarea la viaţa Preşedintelui Republicii Moldova, a Preşedintelui Parlamentului sau a Prim-ministrului, care prevede, după caz, pedepse cu închisoare de la 12 la 20 de ani sau detenţiune pe viaţă;
– Articolul 343. Diversiunea, care prevede pedeapsă cu închisoare de la 12 la 20 de ani;
– Articolul 348. Împiedicarea activităţii legale a persoanei cu funcţie de răspundere, care prevede pedeapsă cu închisoare de până la un an;
– Articolul 349. Ameninţarea sau violenţa săvârşită asupra unei persoane cu funcţie de răspundere sau a unei persoane care îşi îndeplineşte datoria obştească, care prevede, după caz, pedepse cu închisoare de până la 2 ani, de până la 3 ani şi de la 4 la 8 ani;
– Articolul 350. Atentarea la viaţa colaboratorului poliţiei, care prevede, după caz, pedepse cu închisoare de la 7 la 20 de ani, de la 15 la 25 de ani sau cu detenţiune pe viaţă;
– Articolul 352. Samavolnicia, care prevede, după caz, pedepse cu închisoare de până la 4 ani şi de la 3 la 8 ani;
– Articolul 3521. Falsul în declaraţii, care prevede pedeapsă cu închisoare de până la 1 an;
– Articolul 358. Organizarea sau participarea activă la acţiuni de grup care tulbură grav ordinea publică ori implicarea minorilor în aceste acţiuni, care prevede, după caz, pedepse cu închisoare de până la 3 ani şi de până la 5 ani;
– Articolul 360. Luarea, sustragerea, tăinuirea, degradarea sau distrugerea documentelor, imprimatelor, ştampilelor sau sigiliilor, care prevede, după caz, pedepse cu închisoare de până la 3 ani şi de până la 5 ani.
Mihai Laşcu: „Cavalerul „Ordinului Republicii” Valeriu Boboc a fost un infractor” AJCD solicită de la MAI lista poliţiştilor maltrataţi la 7 aprilie 2009

References: Articolul 151
 Articolul 152
 Articolul 187
 Articolul 197
 Articolul 278
 Articolul 285
 Articolul 287
 Articolul 288
 Articolul 339
 Articolul 341
 Articolul 342
 Articolul 343
 Articolul 348
 Articolul 349
 Articolul 350
 Articolul 352
 Articolul 3521
 Articolul 358
 Articolul 360